Acte literari Escola Casa Nostra / Escola Casa Nostra 50 Anys\nCaminada solidària a benefici de l'Associació Pilar Carreras\nA partir de les 11.00 h. del matí, tothom qui ho desitgi podrà participar en aquesta caminada solidària, organitzada per l'AMPA, a benefici de l'Associació Pilar Carreras. Durant el recorregut, es plantejaran diverses fites repartides en llocs emblemàtics de dins i fora de l'escola que s'hauran d'anar assolint. Tots els inscrits rebran una ampolla d'aigua i una poma. Per acabar, tindrà lloc una botifarrada popular (entrepà de botifarra, coca de xocolata i aigua) amb servei de bar. En cas de pluja, la caminada quedarà anul·lada, però la botifarrada es farà igualment.\nLes inscripcions per participar en la caminada costaran 5 € per persona (a partir de sis anys, els nens i nenes ja han de pagar). Les inscripcions per a la botifarrada costaran 5 € per persona.\nFins al 14 de març, es podran adquirir tiquets de manera anticipada a les secretaries de la Barca i de la Finca, o bé fent un ingrés a aquest número de compte, deixant nom i cognoms i el motiu: properament.\nA les 13.00 h. està previst que s'obri la Càpsula del Temps, una activitat que duen a terme els nens i nenes de l'escola. Es tracta de dipositar en un recipient hermèticament segellat tot un seguit d'objectes representatius del moment i de l'època en què vivim, així com dades d'interès, perquè viatgi en el temps i es torni a obrir d'aquí a 25 anys, coincidint amb el 75è aniversari de la fundació de l'Escola.\nL'Associació Pilar Carreras va néixer l'any 2004 amb el ferm compromís d'endegar projectes humanitaris que tinguessin continuïtat en el temps. Així doncs, l'any 2006 va iniciar una acció solidària al Paraguai, concretament a la localitat de Villarrica. En un primer moment, es van dur a terme ajudes puntuals, però més endavant ja s'hi va construir una xarxa de subministrament d'aigua i de pous en zones marginals, i es va millorar la logística del transport. També es van aixecar casetes d'obra per a famílies desfavorides que vivien en barraques i es va ajudar de forma continuada a persones de la tercera edat sense recursos. No obstant això, l'acció més important va ésser la construcció d'una residència de 35 places perquè hi poguessin viure i estudiar dones joves provinents d'àrees muntanyoses que es trobaven en situació de risc, algunes d'elles amb edats compreses entre els 12 i els 16 anys, embarassades i amb fills a càrrec seu, que mai haguessin tingut accés a una educació en condicions. També se'ls van atorgar beques universitàries.\nEn els darrers anys, s'està duent a terme a la República Democràtica del Congo un projecte de caràcter social i humanitari a diverses localitats d’aquest país africà. A Bunyuca, per exemple, s’ha millorat el subministrament d’aigua potable i s’ha establert un procés d’ajut alimentari a l’orfenat, mentre que a Beni l’acció principal s’ha focalitzat en l’escola. No obstant això, la inversió més important és la que s’està fent a Butembo. Diversos metges de la nostra clínica, durant les seves vacances i costejant-se ells mateixos el viatge i les despeses, s’hi han desplaçat dos estius amb l’objectiu de formar professionals de la medicina locals en especialitats que allà no existeixen.\nCarretera de Mieres s/n, Km 31\nCopyright © 2016 - Escola Casa Nostra - Nota legal


Detingudes sis persones per segrestar un home a Terrassa\nLa família va pagar\nLa víctima va ser retinguda contra la seva voluntat en un edifici a Barcelona\nEls segrestadors van demanar 20.000 euros a la família de la víctima pel seu rescat\n07 de d’octubre del 2021. Actualitzada 08 de d’octubre del 2021 a les 10:02\nEls Mossos, conjuntament amb la Policia Nacional, han detingut sis persones d’entre 22 i 42 anys, de nacionalitat espanyola i marroquina, per segrestar un home a Terrassa i tenir-lo retingut a Barcelona. L’arrest, segons han comunicat aquest dijous, es va produir el 22 de setembre.\nEls fets van succeir a Terrassa el 5 d’abril, quan un home va ser amenaçat per un altre amb una arma de foc, i juntament amb tres individus més van irrompre al domicili de la víctima. Allà van buscar-hi diners i objectes de valor. Una vegada van acabar, es van emportar per la força la víctima en un cotxe cap a un pis de Barcelona, el van retenir en contra de la seva voluntat i van sol·licitar a la família un rescat de 20.000 euros. Quan la família va efectuar el pagament, van alliberar la víctima sota l’amenaça que si no efectuava un pagament addicional de 40.000 euros la gent propera i negocis es veurien perjudicats. Després de ser alliberat, la víctima va denunciar els fets als Mossos.\nInvestigació a Andalusia\nL’objectiu principal d’aquesta investigació era buscar imatges que permetessin identificar els autors i trobar l’edifici on van tenir retinguda la víctima. Una vegada van trobar el cotxe amb què es va produir el segrest, van descobrir que al llarg de la investigació aquest mateix vehicle es va desplaçar cap a Cadis i Màlaga. A partir d’aquell moment va començar una investigació conjunta entre els Mossos i la Policia Nacional. Finalment es van poder identificar les sis persones responsables dels fets.\nQuatre van ser detingudes a Barcelona i formaven una agrupació delictiva que, de manera organitzada, es dedicava a cometre delictes greus per obtenir rèdit econòmic. Les altres dues persones van ser detingudes a Màlaga, i eren col·laboradors d’aquesta organització. Els investigadors van aconseguir atrapar-los quan van intentar amagar una arma de foc i aparells electrònics que utilitzava la mateixa banda.\nMor apunyalat un home al Raval de Barcelona\nParal·lelament es van fer entrades als domicilis dels detinguts i van trobar més de 8.500 euros en metàl·lic i dos vehicles robats. També es va intervenir documentació clau per a la investigació, les claus dels cotxes utilitzats, telèfons mòbils i una armilla antibales.\nEls sis arrestats van passar a disposició judicial. Els detinguts a Barcelona van ser enviats a la presó mentre que els altres dues persones van quedar en llibertat amb càrrecs.\nCadis Màlaga Segrestos Policia Nacional Mossos d'Esquadra Terrassa


A.E.Gastant Keks: MARXA SOLIDÀRIA CREU ROJA. PUJADA A ST. VALENTÍ\nMARXA SOLIDÀRIA CREU ROJA. PUJADA A ST. VALENTÍ\nGastant Keks per l'alimentació infantil.\n330 Desnivell (+)\nPujar a St. Valentí de la Pinya sempre té recompensa, i gràcies a Creu Roja Olot aquesta vegada la recompensa és múltiple.\nLa primera recompensa, permetre'm col·laborar amb la confecció de la ruta, cosa que m'ha permès recordar i fins i tot descubrir nous camins per aquesta magnífca muntanya.\nLa segona, les vistes, sempre espectaculars, i encara que en pocs dies hi he pujat fins a 5 vegades sempre veus un nou detall per explicar en arribar a casa.\nLa tercera, un magnífic esmorzar a bases de Patates d'Olot a la brasa!\ni la darrera i la més important, fer una petita aportació per intentar ajudar a que tots els nens tinguin l'alimentació que es mereixen, i és que "moltes miques poder sumar molt" i gràcies als 100 participants la suma va ser MOLT GRAN.\nPel que fa la ruta, sortint de la seu de Creu Roja Olot els 3 primers quilòmetres, el camí transcòrrer planejant resseguint el riu fluvià, tot passant pel passeig i les fonts de St. Roc i després per la font de la Gruta on cal atravessar la carretera de tussols per anar a buscar la font de Sta. Rita.\nDeixant enrera els camps de la Teuleria, comença la pujada pel serrat de la Casa Gran, un quilòmetre de pujada constant per arribar a fins al punt més alt\nde la ruta, St. Valentí de la Pinya. Des d'aquí hi ha unes magnífiques vistes de l'Alta Garrotxa, Batet de la Serra, Olot, Serra del Corb, Puigsacalm i Falgars i fa que valgui la pena l'ascenció.\nVistes a Falgar i Cabrera\nVistes de la Muntanya Pelada, Olot i Alta Garrotxa\nLa baixada, que en alguns trams té força pendent, és per un corriol enmig de boscos d'alzina i roure, i porta fins al Mas Olivera. Passat el mas el camí s'enfila de nou per anar fins al camí que guia fins a la carena de la Muntanya Pelada, en aquest punt ja es pot intuir l'arribada, només cal baixar cap al Passeig de St. Roc per tornar al punt de partida.\nCreu Roja Olot: Aquí us deixo l'enllaç al web de creu roja, val la pena fer-hi una ullada, sempre hi ha un projecte o altre en què podem ajudar. http://www.creuroja.org/AP/CM.aspx\nProcessó St. Valentí de la Pinya:\nS.Mallarach i R. Llongarriu en el seu llibre Els oratoris de la Garrotxa expliquen que temps fins a principis del segle XX es feia una concorreguda processó nocturna a la vigília de Sant Valentí, amb teies flamejant. Es sortia de la casa dels capellans, a tocarel pont de SantRoc, cap a la muntanya Pelada, el collet del Puig, la solana del Mir i cap a l'oratori de SantValentí. Pel camí es cantava el rosari, i un cop arribats a dalt escantaven les lletanies. Després es solia sopar arengades a la brasa i de postres nous i avellanes. L'oratori ha estat refet el 1999, amb un relleu de Modest Fluvià.\n(Moltes gràcies a en Joan Sala per la informació facilitada d'aquesta processó)\nEtiquetes de comentaris: Creu Roja Olot, Garrotxa, Gastant Keks, Olot, St. Valenti\nAnònim 26 de novembre de 2013, a les 9:56\nRuta 100% recomanable a tots els nivells!! un camí per pujar a St. Valentí poc conegut però més paissatgístic!\nGastant Keks 27 de novembre de 2013, a les 14:27\nGràcies, aquesta era la idea, pujar a St. Valentí per els camins menys habituals i disfrutar de l'entorn.


Fundació Cecot Innovació - Agència desenvolupament econòmic\nLa Fundació Cecot Innovació ofereix serveis de recolzament per fomentar la competitivitat empresarial a través del suport en la gestió de les TIC, de projectes d'innovació, de processos d'exportació i internacionalització. En el marc del recolzament, la Fundació també elabora i posa a l'abast de les empreses estudis i anàlisis en àmbits diversos, com ara l'estat de les telecomunicacions a polígons d'activitat econòmica, les oportunitats de negoci a la indústria o la relació administració-empresa.\nInformació actualitzada sobre ajuts i subvencions en els àmbits autonòmic, estatal i internacional.\nS'ofereix informació, orientació i assessorament per a la creació d'empreses així com assessorament en creixement empresarial per autònoms i empreses.\nServeis oferits en l'àmbit de la innovació.\nEs recolza a les empreses en processos d'exportació i internacionalització. FCI és l'entitat d'assessorament especialitzada en processos d'internacionalització acreditada per la Generalitat de Catalunya.\nReempresa és un nou model de creixement empresarial que s'ha posat en marxa a nivell internacional i s'esforça per consolidar un nou model d'emprenedoria que embarqui empreses, persones empresàries i persones emprenedores i que alhora permeti la cessió de l'èxit empresarial de Catalunya per mitjà de la transmissió d'empreses.\nCarrer de Veneçuela, 103 08019 Barcelona\nDestí Carrer de Veneçuela, 103 08019 Barcelona


10 emprenedors participen al taller de formació a El Centre-Eix de Negoci de Santa Coloma de Farners - El Gerió Digital\nLa propera sessió serà el dia 16 d’abril\nDilluns, 13 d'abril de 2015 15:53h\nEl Centre - Eix de Negoci de Santa Coloma de Farners va organitzar divendres passat, dia 10 d’abril, un nou taller de formació, en el qual hi van participar deu emprenedors de la comarca. En aquesta ocasió la formació tractava sobre “Com millorar la presentació del nostre projecte, producte o servei” i va anar a càrrec de Martí Juanola, assessor de màrqueting i creixement empresarial i director d’El Centre - Eix de Negoci.\nEn el transcurs de la sessió es van donar a conèixer les pautes a seguir a l’hora de presentar un projecte per tal de ser convincents i aconseguir captar l’atenció de la persona a qui ens dirigim. Sovint, en el món de les petites empreses, es dóna molta importància a dissenyar un bon producte o servei per oferir als potencials clients o inversors, però s’oblida com cal presentar–los. Així, el taller va oferir als assistents diversos elements per saber diferenciar un producte de la competència o saber explicar el perquè del preu, així com transmetre els avantatges de cada proposta o atraure l’atenció de qui escolta des del primer minut.\nAquesta sessió formativa s’emmarcava dins el cicle de tallers formatius que s’organitzen periòdicament en el centre. La propera sessió serà el dia 16 d’abril, amb una formació centrada en “L’e-commerce, una oportunitat per a la petita empresa”.


octubre de 2019 – F I E T\nfira de teatre infantil i juvenil de les illes balears\nQuè és la FIET?\nCom arribar a Vilafranca?\n17.000 espectadors passen per la dissetena edició de la FIET, la Fira de Teatre Infantil i Juvenil de les Illes Balears\nL’èxit de participació fa que hi hagi una ocupació mitjana del 97% en els espectacles La Fira de Teatre Infantil… Read More »17.000 espectadors passen per la dissetena edició de la FIET, la Fira de Teatre Infantil i Juvenil de les Illes Balears\n17 d'octubre de 2019 17 d'octubre de 2019\n? La reina dels Embulls arriba aquest diumenge a #Vilafranca a fer-ne de les seves i perquè visquem tots desafinats i embullats, ha… Read More »Viatge al món de n’Aina estrena l’espectacle ‘Rodamons’ a la FIET 2019\n15 d'octubre de 2019 15 d'octubre de 2019\nPels infants més petitons també hi ha propostes a la #FIET2019 com l’espectacle ‘Little Night’ de la companyia Imaginart que s’estrena a les Balears!… Read More »Pels infants més petitons també hi ha propostes a la FIET com l’espectacle ‘Little Night’ de la companyia Imaginart\n‘Volem tornar a somriure!’, amb aquest lema Sant Llorenç dona el tret de sortida a la dissetena edició de la FIET, la Fira de Teatre Infantil i Juvenil de les Illes Balears\nAquest diumenge s’ha presentat a Sant Llorenç la dissetena edició de Fira de Teatre Infantil i Juvenil de les Illes Balears (FIET)… Read More »‘Volem tornar a somriure!’, amb aquest lema Sant Llorenç dona el tret de sortida a la dissetena edició de la FIET, la Fira de Teatre Infantil i Juvenil de les Illes Balears\nPrograma Complet 2021\nMés de 10.000 persones passen per la FIET 2021 18 d'octubre de 2021\nVILAFRANCA VIBRA AMB LA FIET! 17 d'octubre de 2021\nLa FIET torna a partir i compartir amb èxit de públic i espectacles 15 d'octubre de 2021\nJaleiu: quan rugeix la Marabunta! 23 de setembre de 2021\nTorna la FIET! Ja s’apropa la XIX Fira de Teatre Infantil i Juvenil de les Illes Balears 9 de setembre de 2021


Opinió - Per un Vallès Occidental amb autosuficència sanitària\nCoordinador de l'agrupació de Ciutadans a Sant Cugat\nPublicat: el 26/maig\nTots nosaltres hem patit, en un moment o altre, el neguit de tenir un familiar malalt o nosaltres mateixos, i haver de patir el calvari de la saturació dels serveis sanitaris a la nostra comarca del Vallès Occidental. Des de l'atenció primària, a urgències, com al que fa a les intervencions quirúrgiques, vivim una situació d'estrès sanitari des de fa ja molts anys.\nLa situació abans de les actuacions unilaterals de l'exconseller Comín, quan va expulsar del sistema sanitari públic a l'Hospital General de Catalunya i a la Clínica del Vallès era preocupant perquè se'ls donava una solució temporal a una manca d'infraestructures de la sanitat pública a la nostra comarca, però servia per mantenir un cert nivell d'atenció, com a mínim pel que fa a urgències i a intervencions quirúrgiques, posant a l'abast d'una important població recursos molt necessaris.\nAquesta alternativa d'utilització de la sanitat privada sols pot ser una solució temporal i mentre s'espera la construcció dels dos hospitals de referència de la nostra comarca que servirien per descongestionar els actuals, situats a Terrassa i a Sabadell.\nAquests centres ja atenen a un nombre molt rellevant de pacients i la decisió de l'exconseller Comín, sense millora de les infraestructures o un augment de la seva capacitat, sols va servir per col·lapsar-los i empobrir la qualitat assistencial. Per arreglar un problema "polític" al fet de recórrer a la col·laboració publicoprivada, un anatema pels sectors més ideologitzats dels governs de la Generalitat, s'ha espatllat un recurs estratègic que és la qualitat sanitària.\nDes del Grup Municipal a Sant Cugat, Ciutadans anem reclamant solucions a aquest problema des de fa molt temps i vist que les contínues promeses dels diferents consellers de Salut, Geli, Vergés i l'actual Argimon, no ens porten a cap lloc fora de les habituals promeses, hem decidit liderar aquest problema a un nivell més general donada la nul·la resposta pràctica que hem trobat fins ara.\nEl nostre Grup al Parlament de Catalunya ha presentat una Proposta de resolució perquè sigui vista dins la Comissió de Salut perquè es doni un impuls, d'una vegada, a l'actual passivitat del Govern en aquest aspecte.\nA la nostra comarca està previst la construcció, no d'un, sinó dos hospitals de referència. El Vicente Ferrer a Rubí i l'Ernest Lluch a la zona de Cerdanyola.\nHospitals que haurien de donar servei a una població de més de 300.000 persones i que, ara, han d'anar als hospitals de Sabadell i Terrassa per trobar solució als seus problemes de salut, amb els coneguts inconvenients de saturació i desplaçaments a quilòmetres de distància de les llars de molts d'aquests malalts.\nI mentre no estiguin construïts aquests hospitals, donar sortida a les necessitats sanitàries dels nostres conveïns tornant a obrir el conveni sanitari amb l'HGC i la Clínica del Vallès, tal com funcionava anys enrere.\nEn concret les propostes que portarem a la comissió seran aquestes:\nIniciar la construcció de l'Hospital Ernest Lluch abans de sis mesos des de la data de l'aprovació d'aquesta proposta de resolució, i la seva posada en funcionament abans del 2024.\nAprovar i començar la construcció de l'Hospital Vicente Ferrer a Rubí abans de sis mesos des de la data de l'aprovació d'aquesta proposta de resolució.\nMentre no s'incrementi l'oferta d'atenció hospitalària, negociar amb les empreses propietàries de l'Hospital General de Catalunya i de la Clínica del Vallès un conveni transitori que retorni el servei d'atenció sanitària que oferien abans de l'expulsió de la xarxa pública de l'any 2016 fins que el servei no quedi cobert amb la construcció i posada en servei dels dos hospitals de referència de proximitat de la comarca del Vallès Occidental, Ernest Lluch i Vicente Ferrer.\nMARTÍ PACHAMÉ és coordinador de l'agrupació de Ciutadans a Sant Cugat


13 cançons per reflexionar sobre el gènere i el moviment feminista - Diari de Barcelona | Diari de Barcelona\n13 cançons per reflexionar sobre el gènere i el moviment feminista - Diari de Barcelona\n13 cançons per reflexionar sobre el gènere i el moviment feminista\nSi t’interessa la música amb influència feminista, hem configurat una llista de cançons amb l’ajuda de Priscila Álvarez-Cueva, experta en música i gènere\nDe cançons que fan referència al moviment feminista n'hi ha centenars. I de cançons que d'una manera o altra fan reflexionar sobre el gènere i la lluita feminista, també. A continuació us proposem una llista de cançons particular, elaborada amb l’ajuda de Priscila Álvarez-Cueva, PDI de la Facultat de la Comunicació de la UPF, que precisament centra la investigació que fa actualment en la música i el gènere.\n1. Les Criades - Roba Estesa\nRoba Estesa és un grup tarragoní de música festiva i combativa format per vuit membres. La fusió de músiques urbanes i folk s’uneixen amb un marc teòric essencial en les cançons que fan: el feminisme. La cançó triada n’és un exemple.\n2. Juntes - KYNE, Javier Bayón i Luc Suárez\nAquesta cançó és la capçalera d’una de les sèries d’èxit de TV3, Les de l’hoquei, on es reivindica el paper de la dona en l’esport.\n3. Un violador en tu camino - Las Tesis\nAquesta és una cançó de protesta interpretada per un col·lectiu feminista xilè anomenat Lastesis. Priscila Álvarez-Cueva la defineix com “una cançó fonamental a l’hora de representar el feminisme a la música”.\n4. Escucha un momento, machito de turno - Los niños sin nombre\nUna chirigota feta pels gaditans Los niños sin nombre. Interpretada per primer cop al Carnaval de Cadis, critica el masclisme existent a l’hora de “lligar” i adverteix de la necessitat d’un canvi.\n5. The Man - Taylor Swift\nEn el videoclip d’aquesta cançó, Taylor Swift es converteix en un home per fer una crítica al masclisme. Amb aquesta caracterització masculina, Álvarez-Cueva destaca que “presenta els rols estereotipats de l’home des d’una altra perspectiva”.\n6. Tous les mêmes - Stromae\nEl video d’aquesta cançó d’Stromae mostra la vida d’una dona que està molesta amb la manera com els homes la tracten. El cantant adopta un doble rol, d’una banda és home i de l’altra dona. El joc amb la llum i els colors és molt important per aconseguir el joc amb les dues personalitats que proposa Stromae i que vol emetre el missatge de “tots són iguals”.\n7. Reinas - Suu\nEn aquest tema, Suu parla de l’educació que reben les dones des de ben petites. L’objectiu de la cançó és reivindicar la necessitat que siguin les dones les qui porten les regnes.\n8. Tiburones - Ricky Martin\nL’element clau d’aquesta cançó és el videoclip, que transmet un missatge reivindicatiu de les dones. Està interpretat per una dona que, tal com explica Álvarez-Cueva, “fa una tasca de mediació amb la policia enmig d’una protesta i llueix un mocador verd al coll, que és un símbol feminista”.\n9. Nunca más a mi lado - No Te Va Gustar\nAquesta és una cançó interpretada pel grup urugaià-argentí No Te Va Gustar i relata la violència de gènere cap a les dones. El tema va ser, fins i tot, versionat i utilitzat per una campanya contra la violència domèstica.\n10. Ingrata/o - Café Tacvba con Andrea Echeverri\nEl grup mexicà va modificar la lletra de la primera versió en considerar que el final era “un feminicidi”, segons explica Álvarez-Cueva. La segona versió va rebre crítiques, però també molts elogis. “És un exemple de que és possible fer (i refer) música comercial amb més consciència social”, destaca la investigadora.\n11. Tímida - Thalia i Pablo Vittar\nEn aquesta cançó, Thalia col·labora amb el drag queen brasiler Pablo Vittar i per Priscila Álvarez-Cueva és un exemple de la participació d'una dona trans a la música comercial.\nSegons va explicar Thalia, l’objectiu de la lletra i el videoclip és inspirar les dones a sentir-se empoderades sobre la seva sexualitat.\n12. I tu, sols tu - El Diluvi\n“Faràs vibrar cinc continents” o “No deixaràs que ningú t’aturi mai” són alguns dels missatges reivindicatius que conté aquest tema del grup valencià El Diluvi, que posa el focus en l’important paper de les dones al llarg de la història.\n13. Ciudad de lila - Noah\nEl grup de música Noah va presentar aquesta cançó al programa Factor X i el seu missatge feminista va arrelar ràpidament. Com diu el títol, l’objectiu és tenyir de lila el món i convertir-lo en un món feminista.\nTambé pots escoltar totes les cançons que hem proposat a la llista d'Spotify que hem creat.


Més d’un centenar de persones donen la benvinguda al 2022 a Roda capbussant-se en el mar\nLa primera edició del Primer Bany de l’Any de Roda de Berà ha esdevingut un èxit de participació\nAquells i aquelles que s’han remullat abillats amb un banyador d’època han rebut un obsequi especial, un petit lot nadalenc AJUNTAMENT DE RODA DE BERÀ\nDiumenge, 02 Gener 2022 14:42\nUn 1 de gener assolellat amb temperatures inusualment altes per aquesta època de l’any han estat el context ideal per celebrar la primera edició del Primer Bany de l’Any de Roda de Berà aquest matí. Més d’un centenar de banyistes s’han atrevit a començar el nou any amb energia capbussant-se dins de l’aigua de la platja Punta d’en Guineu, la qual estava a una temperatura de 15,8 ºC.\nAbans de les 11 del matí els atrevits banyistes de totes les edats han començat a arribar a la petita cala del Roc de Sant Gaietà. S’han pogut veure moltes famílies amb infants, les qui, animades per la temperatura primaveral d’aquest primer dia de l’any, aviat s’han tret la roba.\nL’esdeveniment, amb la col·laboració de Fun Sports, s’ha iniciat amb la Sant Silvestre Sprint, una cursa de 200 metres nedant que ha comptat amb la participació de 38 nedadors i nedadores. El primer en creuar l’arc de meta ha estat en Jose Javier Montón, amb un temps de 3 minuts i 19 segons; seguit per la primera dona, la Nora Arilla, amb només dos segons de diferència. En Francesc Royuela i l’Ian Cowley, han estat els segon i tercer classificats de la categoria masculí; i la Sabrina Ferran i la Montse Pradell, la segona i la tercera de la categoria femenina. Els nedadors locals més ràpids han sigut l’Aitor Casas i la Lori McAndrew. L’alcalde Pere Virgili, Frederic Royuela, regidor de Turisme; i Teresa Ferré, regidora de Festes, han lliurat els premis.\nLa recaptació íntegra de la inscripció solidària de la cursa, de tres euros, serà destinada al Punt de Distribució d’Aliments de Roda de Berà.\nSeguidament tots els participants del Primer Bany de l’Any, més d’un centenar, s’han concentrat sota l’arc per córrer cap a la vora del mar i fer un capbussó. Molts d’ells i elles han cridat d’alegria, per l’adrenalina del moment, per l’alliberament d’endorfines, o potser perquè l’aigua estava molt freda, però tothom ha gaudit del primer bany. En sortir de l’aigua els hi esperava un got de brou per entrar en calor.\nEls cent primers participants inscrits han rebut una tovallola de platja de regal amb la marca "RdB t’estimo". Aquells i aquelles que a més a més s’han remullat abillats amb un banyador d’època han rebut un obsequi especial, un petit lot nadalenc.\nFrederic Royuela, regidor de Turisme i impulsor de l’esdeveniment, s’ha mostrat molt satisfet per la resposta rebuda, “no esperàvem una participació tan alta en la primera edició. Estem molt contents que tants valents hagin volgut començar l’any acompanyant-nos-hi. Esperem que aquest sigui el primer de molts i que el Primer Bany de l’Any esdevingui una tradició a Roda de Berà”, ha dit.


Borrell s'oposa a l'obertura de les tres noves delegacions perquè són "clarament nocives" pels "interessos de l'Estat" La República\nBorrell s’oposa a l’obertura de les tres noves delegacions perquè són “clarament nocives” pels “interessos de l’Estat”\nACN Barcelona.-El ministeri espanyol d’Afers Estrangers s’oposa a l’obertura de les delegacions de Mèxic, l’Argentina i Tunísia aprovades pel govern de la Generalitat perquè considera que l’activitat de les oficines […]\nACN Barcelona.-El ministeri espanyol d’Afers Estrangers s’oposa a l’obertura de les delegacions de Mèxic, l’Argentina i Tunísia aprovades pel govern de la Generalitat perquè considera que l’activitat de les oficines catalanes a l’exterior és “perjudicial pels interessos de l’Estat”. En un informe a què ha tingut accés l’ACN, el ministeri dirigit per Josep Borrell desaconsella l’obertura de Mèxic, l’Argentina i Tunísia i lamenta que l’acció exterior catalana suposa un “esforç suplementari” de la diplomàcia espanyola per “contrarestar la propaganda secessionista”. En una entrevista a l’ACN, el conseller d’Acció Exterior, Alfred Bosch, replica que “el pitjor enemic de la imatge exterior d’Espanya i la seva reputació és el que fa l’Estat quan vulnera drets civils i humans i erosiona la democràcia”, i no l’activitat exterior de la Generalitat.\nA l’informe, el ministeri espanyol assegura que des de la reobertura de les delegacions tancades pel 155, ha pogut “comprovar, com era previsible” que les oficines han donat suport a “activitats encaminades a desprestigiar la reputació d’Espanya”. L’informe assegura que és “declarat i inequívoc” l’objectiu de la Generalitat “d’utilitzar tots els mitjans al seu abast al servei del seu projecte secessionista” i acusa el president Quim Torra d’actuar seguint “les directrius marcades des de Bèlgica per Carles Puigdemont” per “internacionalitzar” el procés. Tot i que el ministeri d’Afers Estrangers espanyol reconeix “la importància” dels vincles comercials i socials amb Mèxic i l’Argentina, assegura que això no justifica l’obertura de delegacions. De fet, pel govern espanyol, les delegacions són “un instrument fonamental per promoure la internacionalització del procés difonent tesis del secessionisme i denigrant la imatge internacional d’Espanya” i actuen amb una visió “política” que desborda, diuen, l’àmbit competencial de la Generalitat. En una entrevista amb l’ACN, el conseller Bosch considera “insòlit” que el ministeri liderat per Borrell es “dediqui a destruir”. “S’han equivocat totalment”, afirma el conseller. “No fem res per atacar la nació espanyola, ni atacar el regne d’Espanya, com diu l’informe, nosaltres actuem en positiu”, afirma el responsable de l’acció exterior de la Generalitat. Segons Bosch, el seu departament fa “el que està obligat a fer”, que és internacionalitzar la societat catalana. “Si diuen que això els molesta és segurament una senyal que ho estem fent prou bé”, insisteix. Bosch critica que el ministeri espanyol es dediqui “a fer campanyes per tal de contrarestar el que diuen que és una campanya política, que ja de per sí és qüestionable”. “Es dediquen a propagar que des de la Generalitat estem danyant la imatge d’Espanya, i no és cert, qui danya la imatge d’Espanya són els poders de l’Estat”, afegeix.


Marketing y publicidad digital Archivos - Fhios Consultoría Tecnològica\nCategoria: Marketing y publicidad digital\nPer a uns són un entreteniment, per a uns altres, una eina de feina i per a alguns i fins i tot una necessitat. El que és evident és que les xarxes socials tenen cada vegada més presència en el nostre dia a dia, fins al punt d’haver canviat molts hàbits del nostre estil de […]\nVa començar a escoltar-se fa uns anys, però va ser durant el 2017 quan l’Influencer Màrqueting va arribar al seu punt més alt de popularitat. Tant és així que, en l’actualitat, l’estratègia de màrqueting de moltes marques no s’entén sense la col·laboració de youtubers, instagramers o bloggers. Malgrat aquest fenomen no para de créixer, hi […]\nClaus per enamorar a Google el 2018\nSi ets un expert en màrqueting, segurament sabràs que l’optimització dels motors de cerca, és a dir el SEO, canvia molt i de forma molt ràpida, que el que fa dos anys funcionava, ja no ho fa, i que Google penalitza coses que abans estimava. Si vols saber què has de fer per enamorar als […]\nCategories Selecciona la categoria A FHIOS Big Data i Business Intelligence Big Data y Business Intelligence Cloud i sistemes Cloud y sistemas En Fhios Esdeveniments Marketing i publicitat digital Marketing y publicidad digital Transformació Digital Transformación digital Uncategorized @ca Web, apps i més\nLes tendències tecnològiques que ens porta el 2019 29 gen. 2019\nTrending Topic 2018: analitzem el més destacat de Twitter 22 gen. 2019\nRepassem l’Estudi Anual de Xarxes Socials 2018 Elogia & IAB 21 juny 2018


Tornen les pràctiques lingüístiques als comerços i centres adherits de Mollet del Vallès\nEls alumnes dels cursos de català per a adults de nivell bàsic 3 de català fan pràctiques lingüístiques reals als comerços i centres adherits de Mollet:\nAbacus Mollet, rambla de Balmes, 3\nBiblioteca Can Mulà, carrer d’Alsina, 1\nCalçats Bambi, carrer de Gaietà Ventalló, 29\nCa n’Arimon, carrer de Ferrocarril, 80-84\nCopitinta Mollet, avinguda Jaume I, 121\nHipermercat Esclat, carrer de Nicaragua, s/n, can Borrell\nL'Illa Llibreria, avinguda de Llibertat, 20\nSupermercat Esclat Bon Preu, avinguda de Burgos, 15\nNova parella lingüística a la Garriga\nLa Karima és una jove marroquina que, malgrat que porta força anys a Catalunya, fins ara no ha tingut el temps d'estudiar català. Ara l'Agnès li donarà un cop de mà per parlar i fer la màgia de la bona comunicació\nL'Alí, un dels comerciants de Montmeló que participa en 'Comerços aprenents'\nL'Alí és un jove pakistanès que porta 3 anys a Catalunya, però que no ha pogut assistir a classes de català per manca de temps i desconeixença de la necessitat d'aprendre aquesta llengua. Ara ja ha après els números en català, també ha après saludar i coneix en català molts dels productes que ven a la seva botiga de queviures.\nEstabliments de la Llagosta renoven el seu compromís amb el Voluntariat per la llengua\nEl restaurant La Troupe, Vista Optica i Drogueria Los Bloques han renovat per a dos anys més el seu compromís amb el programa Voluntariat per la llengua com a establimens col·laboradors. També s’hi podran fer les pràctiques lingüístiques dels alumnes de català.\nEls comerços adherits es comprometen a mantenir el català com a llengua de comunicació amb els clients que el parlin, que intentin parlar-lo o que demanin de ser atesos en aquesta llengua.


Avui, en el segle XXI, el món es continua fent les mateixes preguntes que es feien els nostres avantpassats: El sentit de la vida, la raó de ser de l’existència. Hi ha hagut molts d’avenços científics i tecnològics però la humanitat es segueix demanant: ¿per què creure, en qui creure, és necessari aprendre a creure, cóm aprendre a creure?\nLes nostres escoles de la Consolació, que tenim com a finalitat la Formació Integral, volem ajudar als nostres alumnes a trobar resposta a totes aquestes preguntes a partir de la nostra concepció humanista de l’escola i, més concretament, a través de l’Ensenyança Escolar Religiosa.\nDes del Departament d’Ensenyança Religiosa Escolar volem que els nostres alumnes trobin a les classes de religió un espai on adquirir una cultura i uns valors religiosos on puguin trobar respostes a les grans preguntes des del diàleg entre la Fe i la Cultura.\nVolem que l’assignatura de religió sigui un àrea innovadora, on utilitzem el treball cooperatiu, les noves tecnologies i on s’atenguin a tots els alumnes en la seva diversitat.


Tornem als mars del Carib | Antoni Veciana Ribes\nLlegir a Sergi Pons Codina és un plaer, més que un plaer, és una diversió hilarant. Ha estat un premi retornar a l'antre Mars del Carib i retrobar-se amb el putu Farinetes, el millor-pitjor secundari de la novel·la catalana des del Soleràs. Mars del Carib és el lloc mític de les nostres joventuts com podria ser el Sarri de Reus, el Kalea de Salou o l'Espiral de Tarragona, en versió original de barri barceloní.\nPons Codina aquesta vegada ha deixat de banda la pretensió de fer una novel·la rodona com Dies de ratafia per tornar a la realitat petanera de Mars del Carib. Com aquesta darrera, Mal bon pare és una borratxera antològica, i una ressaca mortal. Els primers capítols despleguen una intel·ligència lúcida i malparida que enlluernen com una pujada de qualsevol droga. Després ve la baixada, tornar a la realitat de la qual no se n'havia marxat, pe`ro si jugat amb poca preocupació: "Viure o és una intrèpida peripècia o no és res. Anem tan justos de certeses, que la prudència no és sinó l'últim refugi dels covards"\nLa paternitat és el fil que segueix Pons Codina en el seu relat, la paternitat associada a matar el Peter Pan que tenim, i que potser sap greu perquè és nostre, però de fet el cabró s'ho mereix perquè tampoc havia estat tan lluminós: "Tot veient el deteriorament del personal, un tendeix a pensar que el millor hauria estat no modificar aquell record idealitzat (com tots els records) amb un retrobament efímer que, en línies generals, no modificarà ni aportarà gaire cosa. Almenys hauríem de mantenir un lloc en la nostra ment que evoqués èpoques passades idíl·liques [...] tendim a distorsionar la memòria, a embellir-la, com si només en el passat existís la felicitat"\nEl plaer de llegir aquesta novel·la és el desdeny cap a qualsevol -isme i "qualsevol fanatisme infantil, condescendent, amb què s'apropiaves de les causes més nobles amb l'únic objectiu d'afirmar-se en una identitat que era pura façana". Odi a tot aquell que és un "fatxenda sense personalitat, amb la imaginació d'un llumí mullat, de selfies i llocs comuns, de la rebel·lió sense risc, la classe de persona que amb la seva actitud apuntala una societat buida".\nSi a banda de cites voleu una ressenya més ben feta, l'Anna Carreras en té una de ben feta i endreçada a Núvol que subscric punt per punt.\nPublicat per Antoni Veciana a 10:16


Forêt-Noire, pastís selva negra amb recepta vinguda d'Alsacia\nHe tingut uns quants dies el forn espatllat... i com l'he trobat a faltar! Just quan comença a fer fresqueta, quan comences a tenir ganes d'encendre'l i fer receptes tant dolces com salades, va i fa puuuf😅.\nUna vegada arreglat m'ha tocat fer unes postres per un dinar molt en petit comité.\nPastís, xocolata... un munt de propostes fins que he vist un pastís selva negra en un llibre de dolços d'Alsàcia... ha agradat l'idea i m'ho he plantejat com un repte ... s'allunya dels meus dolços ... normalment (ja ho sabeu 😉 ) sóc de cocs, bundts, galetes i poca cosa més.\nForn engegat i a la feina!\nPer al biscuit de xocolata\n50g de licor de cireres ( en el meu cas he fet servir TORB DE LA CERDANYA, un licor de gerds, nabius i genciana)\n500 g de nata per a muntar\nComencem preparant el biscuit de xocolata. He agafat tres motlles de 20 cm de diàmetre i he fet tres plaques de la mateixa mida.\nA la KA posem els ous amb el sucre i ho batem fins que quedin a punt de cinta fort, una crema groga pàlid, molt esponjosa.\nBarregem la farina amb el cacau en pols, ho tamissem i ho anem afegint a poc a poc, barrejant-ho amb una llengua de silicona, fent moviments suaus de baix cap dalt, intentant que no ens baixi gens la crema.\nPreparem els motlles amb una mica d'esprai antiadherent, repartim la crema a parts iguals en els tres i els enfornem 10 minuts a 200º.\nEls deixem refredar bé posant-los damunt una reixeta.\nEn cas de que no tinguem tres motlles de la mateixa mida ho podem fer amb un de sol i tallar el biscuit de xocolata, una vegada fred, en tres.\nFem l'almívar posant l'aigua i el sucre en un pot i fent-ho bullir fins que el sucre s'hagi desfet del tot i comenci a espessir-se lleugerament. Ho retirem del foc i hi posem el licor. Ho barregem bé i deixem que es refredi.\nMuntem la nata, amb la batedora de varetes (en el meu cas la KA), posant-la ben freda junt amb el sucre. Hem de vigilar de no passar-nos gens ja que aleshores farem mantega i ens quedarà inservible per al pastís.\nPosem les fruites vermelles en un plat i ens disposem a muntar el pastís.\nEmborratxem les tres planxes del pastís amb l'almívar.\nPosem la nata dins una màniga pastissera.\nAgafem la primera planxa del pastís, hi posem una bona capa de nata i unes quantes fruites vermelles ben repartides. La cobrim amb la segona planxa i fem el mateix. I al final el mateix amb la tercera.\nPosem el pastís al congelador perquè es prengui bé i no el traurem fins un parell d'hores abans de portar-lo a taula que el posarem a la nevera. Aleshores podem empolvorar la superfície amb xocolata en pols i sucre glas.\nRepte superat, no us sembla?\nEtiquetes de comentaris: pastís Postres xocolata\nMarta Padenous 10 de novembre de 2020, a les 21:46\nI tant !Superat del tot ! M'encanta la foto del tall!!! Selva negra és a la meva llista de pendent, me'n has fet agafar ganes, a veure quan hi poso focus!!!!\nSopa de Sopa (Pepi) 11 de novembre de 2020, a les 12:02\nEso de haber tenido el horno roto te ha venido bien, porque mira con que ganas lo has vuelto a encender ehh.\nJuan Hernández 11 de novembre de 2020, a les 13:12\nHola Gloria. Menuda tarta te has marcado. Solo con verla ya apetece saborearla. No le he quitado la vista de encima durante un buen rato. Es una pena que no pueda probar un trozo porque tiene que ser una tentación.\nUnknown 14 de novembre de 2020, a les 18:32\nUna preciositat de pastís!! Els comensals van quedar ben embadalits quan el van veure, oi? M'encanta veure els teus dolços i...contenta de que tinguis el forn arreglat!


Cesc Gay presenta la comèdia "V.O.S", basada en l'obra teatral de Carol López\nEl cineasta Cesc Gay ha presentat la seva nova pel·lícula, "V.O.S", basada en l'obra teatral de Carol López. La cinta conserva el mateix repartiment que a la versió teatral i la protagonitzen els actors Àgata Roca, Vincenta Ndongo, Paul Berrondo, i Andrés Herrera. La pel·lícula és una comèdia en què el director d'"A la ciutat" i "Ficció" torna a abordar les relacions de parella. El director català estrenarà "V.O.S" el pròxim 10 de juliol.\n06/07/2009 - 13.47 Actualitzat 06/07/2009 - 14.58\nCesc Gay ha fet una adaptació fidel de l'obra teatral de Carol López, i respon a una actitud del realitzador de canviar de gènere. En aquesta ocasió, s'ha submergit en el registre de la comèdia per visitar de nou la temàtica de les relacions de parella. El director català ha explicat que fins i tot si fes una pel·lícula de ciència-ficció "acabaria parlant de relacions d'amor en un altre planeta".\nEn el cas de "V.O.S" el director català ha explicat que ha proposat un joc a l'espectador, ja que el film se situa "en un rodatge, mostra les entranyes del cinema. Col·loco l'espectador amb la possibilitat de veure una pel·lícula fent-se en directe, una mica vol donar aquesta sensació: sembla que s'estigui cuinant mentre l'estàs fent".\nLa pel·lícula s'estrena el 10 de juliol en versió original a Catalunya, en versió original subtitulada a Madrid i doblada a la resta de l'Estat.\n"V.O.S", l'adaptació cinematogràfica de l'obra homònima que es va poder veure al Teatre Lliure de Barcelona està protagonitzada pels mateixos actors que van fer la versió teatral. Es tracta d'Àgata Roca, Vicenta Ndongo, Paul Berrondo i Andrés Herrera. Tots quadre donen forma a una comèdia que es basa en la història d'amor entre un home i una dona que trenquen amb les seves anteriors parelles i en la traïció entre dos amics per un amor.\nTots els actors han coincidit a Barcelona a valorar els avantatges d'haver representat la versió teatral que Carol López va estrenar al Lliure el 2005. "És un plaer ressuscitar aquesta obra", ha dit Roca. "Ens ha permès ensenyar coses que al teatre passen desapercebudes, més mirades, més silencis. L'únic que hem trobat a faltar durant el rodatge han estat les rialles del públic al teatre", ha confessat l'actriu.\nGay ha explicat que es tracta d'un projecte "molt familiar" i que des d'un principi va tenir clar que volia repetir el repartiment, cosa que va donar lloc a una naturalitat que, segons la seva opinió, traspassa la pantalla. La pel·lícula, que al principi havia de rodar-se únicament en plató, ha acabat gravant-se -per petició expressa del director- també en exteriors, sobretot al Barri de Gràcia de Barcelona, en un rodatge de només cinc setmanes.\nLa història darrere de l'assassinat a trets d'Einár, l'exitós raper suec de 19 anys\nJordi Brescó Montserrat 23/10/2021


Dones amb discapacitat: doble discriminació | Consumer\nLa seva participació activa en organitzacions i institucions ha aconseguit fer visible la seva vulnerabilitat\nSegons dades de l’Institut Nacional d’Estadística (INE), un 9% de la població espanyola, una mica més de 3,5 milions de persones, pateix alguna discapacitat. D’elles, un 58% són dones que, en els últims anys, han aconseguit augmentar la seva presència en organitzacions de discapacitats i institucions públiques. Les comissions i àrees de la dona són cada vegada més freqüents en aquests espais. Es plantegen com un intent de buscar solucions a la vulnerabilitat que les ha mantingut invisibles durant molt temps.\nEn 1997, el Manifest de les dones amb discapacitat d’Europa reclamava per a elles “la possibilitat de viure de manera autònoma, lluny d’institucions, proporcionant-los serveis d’assistència personal adaptats a les seves necessitats”. Demanava que se’ls oferís una vida normalitzada, com la de la resta de les persones. Reivindicava, en resum, igualtat. No obstant això, més de deu anys després, segueixen insatisfetes vàries de les reclamacions.\nD’una banda, diverses organitzacions de persones amb discapacitat han engegat programes per evidenciar la vulnerabilitat que envolta, especialment, a les dones. Al seu torn, el propi Ministeri de Treball i Assumptes Socials, en l’II Pla d’Acció per a les Persones amb Discapacitat (2003-2007), esmentava “per primera vegada”, recorda el Comitè Español de Representants de Persones amb Discapacitat (CERMI), la perspectiva de gènere en els principis rectors del pla. En referir-se al “respecte per la diversitat”, reconeixia que les dones amb discapacitat “s’enfronten a múltiples discriminacions”, per aquesta raó i animava a combatre-les a través d’accions positives.\n“La falta de serveis, accés a la comunitat i igualtat d’oportunitats a l’hora de participar, fa la vida d’una persona de menor qualitat”\nAquestes mesures d’acció positiva engloben, segons el citat Pla, actuacions concretes i específiques, decisions que repercuteixin directament en la millora de la qualitat de vida de les dones discapacitades i que el seu objectiu sigui “compensar a les persones considerades desfavorides”. Elles han d’explicar. La igualtat de gènere ha d’incorporar-se en tots els àmbits de la vida, “a tots els nivells i en totes les etapes”.\nEn la mateixa línia, l’I Pla Integral d’Acció per a les Dones amb Discapacitat 2005-2008, aprovat pel Comitè Executiu del CERMI al maig de 2005, es va plantejar com a resposta a la necessitat “apressant” d’adoptar aquest tipus de mesures d’acció positiva. Però va anar més enllà: va reclamar també atenció per a les nenes amb discapacitat. “La falta de serveis, accés a la comunitat i igualtat d’oportunitats a l’hora de participar, fa la vida d’una persona de menor qualitat”, argumenta el text.\nReconegudes per la societat\nEl reconeixement per part de la societat és imprescindible. Per això, les dones amb discapacitat han intentat guanyar espais en els últims anys. I ho han aconseguit. Han instal·lat altaveus en el CERMI, on la Comissió de la Dona va arribar, fins i tot, a participar en la fase final dels treballs preparatoris de la Convenció de l’ONU sobre els Drets de les Persones amb Discapacitat. “La seva labor va ser crucial per aconseguir que la Unió Europea acceptés la inclusió d’un article consagrat a la qüestió de gènere, així com la incorporació d’altres esments específics de gènere en altres parts de l’articulat”, recorda l’organització.\nAquest èxit va dotar de valor a les comissions de dones creades en els comitès regionals del CERMI i va animar, recentment, al naixement d’una Xarxa Nacional de Dones Expertes en Gènere i Discapacitat. La seva finalitat és compartir informació per treballar en equip. La Xarxa només opera en Internet i està oberta també a dones sense discapacitat, “però amb experiència professional en aquests àmbits”. Per participar, cal posar-se en contacte a través de l’adreça mujer@cermi.es.\nUna altra organització que també compta amb departaments dedicats a la dona és la Confederació Espanyola de Persones amb Discapacitat Física i Orgànica (COCEMFE) i les seves oficines regionals. Precisament, a Castella-la Manxa, l’àrea de la dona desenvolupa un programa per afavorir la participació en igualtat en el mitjà rural. Un dels objectius és formar i dotar a les dones de les eines necessàries “per portar una vida plena i amb autonomia personal”.\nDe la mateixa manera, la Comissió de Dona de la Confederació Nacional de Persones Sordes (CNSE), creada en 1994, pretén promoure la igualtat, sobretot, en llocs de responsabilitat o de decisió. “A les dones sordes -afirma- se’ls ha anat relegant i ocultant de la vida social i política”. En aquest context, compta amb l’I Pla d’Acció per a la Igualtat de Gènere en el Moviment Associatiu de la CNSE 2006-2009, planificat com un instrument integrador per incorporar la perspectiva de gènere en tots els àmbits “que incideixin tant en el moviment associatiu com en la comunitat sorda”.\nMés tímida és la creació d’associacions de dones amb discapacitat. La Fundació Genus o la Xarxa de dones amb discapacitat són alguns exemples. En el cas de la Xarxa, es persegueix fomentar la participació i coordinació de dones, institucions públiques i privades, per donar resposta a les demandes de les dones amb discapacitat i fomentar el propi moviment associatiu. Al seu entendre, elles són discriminades durant la infantesa en l’àmbit familiar i quan són adultes en les seves possibilitats d’accés a l’ocupació. Per això, pretén ser un grup d’ajuda mútua virtual, reivindicar i defensar els drets de les dones amb discapacitat, servir d’espai de trobada lliure, ser un punt de transferència d’experiències i coneixements i impulsar la participació dels professionals implicats.\ndiscapacitat igualdad-ca mujeres-ca participación-ca vida


Cerca totes les ofertes d'hotels a Aisne Entrada:\nB&B Chez tante Alice...Habitacions per nit per només Més zones a Durbuy\nAisne és una de les destinacions més visitades de Durbuy. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Aisne està agraciat amb envoltatns plens de vida, bons restaurants, zones de compra i increibles atraccions. Planegi el seu proper viatge a Aisne o qualsevol altra àrea a Durbuy amb Agoda.com, garantint-se el millor preu possible disponible. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Aisne insertant les seves dates de viatge a la pestanya de recerca.\nHotels destacats a Aisne, Durbuy\nTant si es tracta d'un viatge de plaer com si és de negocis, B&B Chez tante Alice és una elecció...\nHotels a Aisne: B&B Chez tante Alice


Prepara el teu comiat\nExisteixen aplicacions mòbils increïbles, veritablement fora de sèrie i, sense cap dubte, iLeave és una d’elles. Amb el seu destacat lema “Digues-li l’important que són per a tu” aquesta nova aplicació ha encaixat perfectament en la societat actual gràcies a la seva innovació quant al servei ofert. A més, destaca pel seu excel·lent desenvolupament per a funcionar en dispositius mòbils amb sistemes operatius Android i iOS.\nAquesta aplicació està basada en la idea que es pugui oferir un testament social, deixant dedicatòries i peticions per als teus sers estimats una vegada hagis deixat d’existir en aquest món terrenal. Tot això amb la màxima serietat, seguretat i confidencialitat que aquesta situació requereix.\nLa importància d’una aplicació a mesura\nDesenvolupat mitjançant Ionic i actuant com una aplicació nativa, iLeave destaca i és pionera en aquesta mena de servei. Ofereix un màxim rendiment en els teus dispositius al poder, per exemple, importar la teva llista de contactes. Amb iLeave pots anotar tot el que decideixis planificar perquè es compleixi la teva voluntat o redactar missatges que vulguis que arribin als teus familiars o amics en morir, la qual cosa suposa una experiència nova i significativa per a tots.\nAquesta aplicació a mesura permet personalitzar al màxim el que desitges fer: Pots triar els teus contactes, decidir la forma d’enviament, text de les teves dedicatòries i prendre les decisions en vida del que t’agradaria que es complís en l’hora de la teva mort. Aquest gran nivell de personalització és el que ha proporcionat aquest èxit a l’aplicació i, per descomptat, el seu alt grau de seguretat per a resguardar informació: Dades personals, configuracions i accés al teu dispositiu mòbil, tot això en servidors segurs.\niLeave: App personalitzable i flexible\nL’èxit d’una aplicació es mesura en vendes, en acceptació i popularitat i, majorment, en la correcta adaptació a les diverses necessitats dels usuaris. iLeave ha aconseguit equilibrar de manera magistral un desenvolupament per a ser una App a la mesura dels requeriments de nombrosos usuaris, però amb una personalització i una flexibilitat que permet adequar encara més el que l’usuari pot dur a terme amb ella. Aquesta adaptabilitat és sense cap dubte una dels grans avantatges d’algunes aplicacions i, per descomptat, de iLeave.\nRealment és un desenvolupament únic?\nEncara que existeixin altres Apps que puguin oferir una cosa similar, l’excel·lent equip de Offing ha dut a terme un treball excel·lent en la seva aplicació. Offing ha desenvolupat i adaptat, amb un disseny fantàstic, una App per als seus clients objectius, oferint-los funcionalitat i utilitat en un entorn segur. Amb això s’aconsegueix que aquesta startup tingui en aquests moments el millor posicionament i compti amb la millor interfície per a usuaris.\nQualitat, versatilitat i seguretat\nPer a triomfar entre altres Apps i aconseguir un extraordinari èxit de mercat, cal destacar la seva indubtable qualitat, versatilitat i seguretat, aspectes que des del primer moment es van considerar bàsics en el desenvolupament i adequació d’aquesta aplicació. Igualment, han influït moltes altres variables que s’han tingut en compte en tot el procés de disseny i creació, com la seva programació consistent, el seu excel·lent disseny, la possibilitat d’interacció entre l’usuari i l’aplicació, i la seguretat de lliurar-te un producte únic en la seva tipologia i altament compatible amb els diversos dispositius mòbils actuals.\nTot l’anterior està avalat, sens dubte, per l’increïble lliurament de l’equip que ha desenvolupat i creat iLeave, així com Offing, per a aconseguir un producte de gran funcionalitat, summament innovador i que està triomfant en l’actualitat per la seva indubtable qualitat.\nEn iLeave, sabem l’important que són els teus sers estimats per a tu. Descarrega’t l’aplicació i feix que ells també ho sàpiguen!\nSi tu també vols destacar el teu negoci amb una aplicació dissenyada i pensada per a solucionar les teves necessitats i les dels teus clients, no el pensis més i contacta’ns. En Offing estarem encantats d’ajudar-te!


Aprovada la pròrroga de dos mesos per poder aplicar les mesures per fer front a la COVID-19. — Consell General Principat d'Andorra\nSou a: Inici / ca / Espai premsa / Comunicats de premsa / Aprovada la pròrroga de dos mesos per poder aplicar les mesures per fer front a la COVID-19.\nAprovada la pròrroga de dos mesos per poder aplicar les mesures per fer front a la COVID-19.\nConsell General, 21 d'abril del 2022\nEl Ple ha aprovat per assentiment prorrogar per un període de dos (2) mesos més la Petició per prorrogar la facultat del Govern d'establir les restriccions per la situació de pandèmia causada pel coronavirus SARS-CoV-2.\nLa Petició d’autorització per prorrogar la facultat del Govern d'establir les restriccions i mesures previstes en els articles 4 de la Llei 30/2018, qualificada de seguretat pública, i 59 de la Llei general de sanitat va ser admesa a tràmit per la Sindicatura el passat 13 d’abril i es va publicar en el Butlletí del Consell General número 48/2022.\nTot seguit s’ha celebrat una sessió ordinària amb preguntes al Govern amb resposta oral. Els consellers i conselleres generals formulen les preguntes als membres del Govern d’acord amb l’article 131 RCG, relatiu al procediment i al temps per a la substanciació de cada pregunta.\nEn aquesta sessió de control la consellera general del Grup Parlamentari Socialdemòcrata, Susanna Vela, ha presentat una pregunta amb declaració d’urgència, relativa a l’aprovació de la llei marc de professions sanitàries, la qual ha estat la primera en ser tractada.\nEl Grup Parlamentari Socialdemòcrata també ha formulat dos (2) preguntes més en relació a la publicació de les darreres declaracions del President de la CEA relatives als salaris, i en relació als comptes de Forces Elèctriques d'Andorra (FEDA).\nVÍDEO Sessió ordinària\nVÍDEO Sessió de control


Keszi Panzió Budakeszi Hongria - Ofertes d'hotels amb els MILLORS DESCOMPTES EN LÍNIA\n"nice quite and clean room, extra friendly, helpful and thoug..."\nFo utca 172, Budakeszi, Budakeszi, Hongria, 2092 - Veure al mapa\nMés informació sobre Keszi Panzió\nAl visitar Budakeszi, vosté es sentirà com a casa a Keszi Panzió, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKeszi Panzió ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha magatzem d'equipatge, aparcament de cotxes, habitació familiar, caixer automàtic a l'espai, àrea de fumadors.\nL'ambient de Keszi Panzió es reflexa en cada habitació. calefacció, escriptori, aparell de televisió, TV satèl•lit/cable, habitacions interconnectades disponibles són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent jardí. Sigui quin sigui el motiu del seu viatge, Keszi Panzió és una selecció idònia per a la vostra estada a Budakeszi.


El Poblenou serà un plató de cinema durant 24 hores\n2014/2014_10_23_Concurs_Mil_Mirades.jpg dijous, 23 d'octubre de 2014\nPersonatges Vicky Benítez, coordinadora de Mil Mirades\nEl concurs de curtmetratges Mil Mirades convertirà el Poblenou en un gran plató de cinema a l’aire lliure. És la segona edició d’aquest concurs, que s’integra en el festival de creació contemporània Escena Poblenou, que anima als participants a elaborar un curt de quatre minuts de durada en 24 hores. L’únic requisit per participar-hi és que un dels membres de l’equip sigui veí del Poblenou.\nL’organització dóna tres premisses que s’han d’incloure al guió de la filmació i que els concursants desconeixen prèviament: han d’aparèixer un objecte, un racó del barri i una frase concreta. El gènere del curtmetratge també ve determinat pels organitzadors que aquest any han triat el suspens. A partir d’aquí els participants tenen total llibertat per fer les seves creacions.\nEn la primera edició es van presentar 15 curtmetratges, dels quals tres en van ser els guanyadors que van ser guardonats amb premis de 300 euros, 200 euros i 100 euros respectivament. A més, també hi va haver una menció especial “Públic Poblenou”, per al millor curtmetratge realitzat per residents del barri del Poblenou, que consistirà en un sopar per a dues persones en un restaurant del barri. En l’edició d’enguany els premis que es lliuraran seran igual.\nEl Mil Mirades començarà el dissabte a les 11 del matí i els curtmetratges hauran d’estar acabats el diumenge a les 11 del matí. A la tarda, a les 19 hores, serà el moment de fer la projecció de totes les filmacions a la rambla del Poblenou, entre els carrers de Pallars i Pujades, i de conèixer als guanyadors.\nEl Poblenou va ser envaït fa un any per ovnis i va rebre la visita d’una dona del futur. Tot va succeir de manera fictícia gràcies a la imaginació dels participants del concurs de curtmetratges Mil Mirades. A l’edició d’aquest any els concursants hauran de crear un guió de suspens.\n“Donem tres premisses que han de sortir al curtmetratge. Aquestes tres premisses són: un objecte, un espai exterior del barri del Poblenou i una frase. A partir d’aquest moment la gent té 24 hores per gravar i muntar el curtmetratge. I com que donem aquestes tres premisses, que la gent no sap, no poden venir amb un curtmetratge fet, ni amb un guió tancat.”\nÉs la segona vegada que es fa el Mil Mirades, un concurs que s’integra en el festival de creació contemporània Escena Poblenou. En la primera edició es van presentar 15 curtmetratges i el guanyador es va emportar un premi de 300 euros. L’únic requisit per participar-hi és que un dels membres de l’equip sigui veí del Poblenou.\n“Mil Mirades pretén, així mateix, que la gent del barri tingui la possibilitat d’imaginar un món diferent al seu espai quotidià a través d’un guió de ficció. És a dir, allà on fas el dia a dia que es pugui convertir, de sobte, en una pel·lícula, imaginar espais diferents, situacions diferents de manera creativa.”\nDissabte, a les 11 del matí, els 18 concursants d’aquest any començaran a treballar en els respectius curtmetratges, que hauran de tenir enllestits diumenge a les 11 del matí. La projecció de totes les filmacions que s’hi presentin es farà a la rambla del Poblenou, entre els carrers de Pallars i Pujades, a les sis de la tarda.


Entre «el poble» i els partits: fer política des de l'antipolítica? | NacióDigital\nEntre «el poble» i els partits: fer política des de l'antipolítica?\nEls viaranys del procés alimenten un fenomen global de rebuig a les formacions clàssiques, i els insatisfets amb el funcionament de la democràcia s'enfilen prop del 80% a Catalunya\nper Marc Sanjaume / Toni Rodon , Politòlegs, 31 d'octubre de 2018 a les 20:00 |\nCartells electorals de la campanya del 21-D. | Adria Costa\nLes desavinences entre les forces independentistes viscudes les darreres setmanes han tornat a posar damunt la taula el debat sobre els partits polítics i la necessitat (o no) de crear-ne de nous. A les xarxes socials, però no només, s'observen comentaris antipartits, o directament antipolítics, que ataquen les organitzacions amb representació parlamentària acusant-los d'actuar només per interès o posar "pals a les rodes".\nEl "que se'n vagin" és habitual en moments de crisi política i desorientació. La situació és especialment dura entre l'electorat independentista, sobretot entre aquells que exigeixen claredat estratègica tant en la forma com en el fons. De fet, l'únic consens que sembla emergir de tot plegat és precisament un clima de rebuig creixent a les organitzacions polítiques establertes.\nLes dades del CEO avalen un cert corrent antipartidista, fruit, entre d'altres, de la percepció que la democràcia a Catalunya no funciona correctament. Així, el percentatge de persones poc o gens satisfetes amb el funcionament de la democràcia ha anat creixent, sobretot des de l'inici de la crisi econòmica. En el baròmetre de juny d'enguany, quasi 8 de cada 10 catalans estaven insatisfets amb el funcionament democràtic.\nPERCENTATGE DE PERSONES POC O GENS SATISFETES AMB EL FUNCIONAMENT DE LA DEMOCRÀCIA A CATALUNYA, SEGONS EL CEO\nTot i aquesta percepció, el percentatge de persones que no sent simpatia per cap partit es manté relativament estable. No es tracta, això sí, d'un valor petit. De fet, vora el 20-25% de catalans i catalanes afirmen no sentir simpatia per cap formació política.\nPERCENTATGE DE PERSONES QUE NO SENTEN SIMPATIA PER CAP PARTIT, SEGONS EL CEO\nSi s'amplia el focus, tot i l'especificitat del context català, aquest tampoc és un fenomen nou. La tensió entre "el poble" i les institucions polítiques tradicionals fa temps que s'observa a les democràcies occidentals. De fet, és una de les preocupacions creixents davant del fenomen de la globalització i amenaces globals relatives a qüestions com la seguretat i l'ecologia. Una barreja de factors econòmics i d'identitat política expliquen que les velles estructures de partit semblin avui obsoletes i es vulguin superar. Per aquest motiu, la connexió directa entre els lideratges polítics i el poble sembla avui més habitual.\nL'economista Dani Rodrick ja va apuntar a principis d'aquest segle la dificultat que planteja mantenir economies de mercat globalitzades i estats sobirans democràtics en el seu famós trilema "sobirania-mercat-democràcia". Politòlegs com Cass Mudde o Chantal Mouffe també han alertat, des de visions diferents, de la frustració que genera constatar la manca de diversitat de polítiques econòmiques entre dreta i esquerra. Catalunya no és una excepció i també està subjecta a aquestes turbulències, com qualsevol nació del món.\nA casa nostra, a les dificultats existencials i econòmiques de la resta de països, s'hi afegeix el fet de trobar-nos immersos en un procés independentista que sovint situa l'Estat (l'espanyol) en contra dels propis ciutadans i representants polítics. Per dir-ho a la Rodrick, al trilema sobirania-mercat-democràcia, que provoca maldecaps a la resta de democràcies, s'hi afegeix el fet que la sobirania pròpia, a Catalunya, és ara per ara un objectiu molt llunyà, i la de l’Estat sovint hi juga en contra.\nAl trilema sobirania-mercat-democràcia s'hi afegeix que la sobirania és un objectiu llunyà i que l'Estat hi juga en contra\nAquest diagnòstic fa que resulti necessari recordar que la tendència antipartidista i antipolítica observada a les democràcies del nostre entorn no ha generat resultats gaire positius per a la democràcia. El cas italià és paradigmàtic, amb un govern que encapçalen ara personalitats polítiques deslligades de tradicions polítiques sòlides i amb idees que, com les de Salvini, estan creant tensions en molts aspectes. I encara hi podem afegir una llarga llista de països que estan experimentant tendències similars, des dels Estats Units fins a Àustria, passant per les democràcies nòrdiques.\nLa importància dels partits\nCasos com els de Trump o Salvini recorden la importància de disposar d'organitzacions polítiques democràtiques i crítiques que estructurin el joc polític. El politòleg Bernard Manin recorda que els sistemes polítics en què vivim no són oligarquies, com en un règim feudal, però tampoc són democràcies directes com l'Atenes clàssica. Són un entremig, un règim mixt que combina elements populars i elitistes. És precisament en aquesta balança que els partits polítics tenen un paper fonamental per estructurar les preferències polítiques de la ciutadania.\nEl paper dels partits és imprescindible per no caure en el populisme i res fa pensar que l'independentisme no ho hagi de tenir en compte\nManin apunta com a mínim dues característiques importants que distingeixen les nostres democràcies de les oligarquies o les democràcies directes en relació als partits. D'una banda, les organitzacions polítiques han de ser inclusives i obertes, però també professionalitzades i generadores d'idees i discursos. De l'altra, el mandat que recullen els representants polítics no és imperatiu -això impossibilitaria el joc democràtic representatiu-, sinó que és flexible en funció de les circumstàncies i les negociacions per formar majories.\nPartits i independentisme\nSi seguim Manin, el paper dels partits és fonamental per evitar l'absència de direcció política i garantir el funcionament democràtic modern. Però també és imprescindible per no caure en formes diverses de populisme com les que hem esmentat abans. Res fa pensar que, en un context independentista, aquests elements no s'hagin de tenir en compte, ja que els partits són l'eina que permet representar les preferències polítiques al Parlament.\nSi aquests són incapaços de satisfer preferències, la manera de fer-los rendir comptes són les cites electorals i, òbviament, les organitzacions civils. Més enllà d'això, pel camí de l'antipolítica i de l'antipartidisme, res fer pensar que es puguin assolir resultats diferents dels que ja s'estan constatant a d'altres democràcies.\nLes anàlisis de NacióDigital, Dades, Política, CEO, democràcia, enquestes, partits


Ovació del Camp Nou al minut 22 per a Éric Abidal, operat del fetge\nN. ARROYO BARCELONA. Actualitzada el 11/04/2012 00:00\nÉric Abidal va entrar ahir al matí al quiròfan per sotmetre's a un delicat trasplantament de fetge a l'Hospital Clínic de Barcelona, on va ser ingressat dilluns perquè el doctor García Valdecasas l'operés. Al moment del tancament d'aquesta edició, Abidal encara era a la sala d'operacions i el Barça encara no havia emès cap comunicat mèdic, un comunicat que els serveis de comunicació del club tenien previst emetre avui al matí.\n"Abidal encara és a la sala d'operacions, però ens han dit que l'operació s'estava acabant i que ha anat bé. Caldrà veure què passa els pròxims dies i hores i ser molt prudents", va dir Guardiola a tres quarts de dotze de la nit. El tècnic català va admetre que els jugadors havien volgut dedicar el triomf a Abidal i el seu cosí, que és el donant de fetge en aquesta operació.\nEl Camp Nou va voler recordar el seu futbolista amb una immensa ovació al minut 22, ja que aquesta xifra coincideix amb el dorsal del francès. Andoni Zubizarreta va confessar que el club seguia a l'espera de seguir l'evolució: "Ens han dit que aquestes coses són llargues i que demanen el seu temps". Xavier Faus, vicepresident econòmic, es va expressar en els mateixos termes. "És una operació molt llarga, perquè primer s'ha de tractar el pacient que dóna l'òrgan desinteressadament i després es comença a tractar el segon pacient". Faus va voler tranquil·litzar tothom repetint que "són intervencions complexes, perquè requereixen d'aquestes dues parts, la del donant i la del pacient que rep l'òrgan".\nUn cop finalitzada l'operació, Abidal s'haurà d'estar quinze dies ingressat al Clínic abans de poder abandonar el centre hospitalari per seguir la recuperació.


Una vintena de propostes per descobrir el patrimoni cultural • Ràdio Capital de l'Empordà\nNotíciesCalonge i Sant AntoniCruïlles, Monells i St. Sadurní de l'HeuraTorroella de Montgrí - l'Estartit\nUna vintena de propostes per descobrir el patrimoni cultural\nEl programa de visites guiades dels espais naturals de l'Alt i el Baix Empordà té en compte la celebració de l'Any Europeu del Patrimoni Cultural.\nMés d’una vintena de sortides per descobrir el patrimoni cultural empordanès. Aquesta és la proposta dels espais naturals de l’Alt i el Baix Empordà per a aquest 2018, amb la col·laboració dels consells comarcals. El programa d’activitats comença aquest diumenge amb una visita als Estanys de la Jonquera i la ruta megalítica que els envolta, a càrrec del Part Natural d’Interès Nacional de l’Albera. Són sortides guiades, gratuïtes i amb diferents nivells de dificultat. El programa l’integren vint-i-dues sortides, en diumenge i dies festius, distribuïdes entre la primavera i la tardor. Les places són limitades i per això es recomana trucar amb antelació per reservar lloc. Enguany, els espais naturals empordanesos han elaborat un programa de sortides que se centra en el patrimoni cultural, amb motiu de l’Any Europeu del Patrimoni Cultural.\nPel període de primavera, de març a juny, s’han programat visites, rutes i activitats a l’entorn del paratge de Tudela, els paisatges de Víctor Català, el patrimoni de les Salines, les plantes del riu Daró, el camí d’Empúries, les vores del riu Orlina, el patrimoni de Cabanelles i l’entorn de Romanyà i la cova d’en Daina, entre d’altres. L’activitat s’atura a l’estiu i es reprèn a la tardor. Des del 16 de setembre fins al 9 de desembre, les sortides guiades portaran els visitants a un recorregut pel patrimoni de pedra seca del Montgrí, la posidònia i les roques del cap de Creus, el paisatge de Castellbarri (Calonge), el rec del Molí i la Farinera de Castelló d’Empúries, les basses militars del Montgrí, les rieres de Cistella i Vilaritg, el puig Montclar de l’Ardenya i els boscos de Requesens, entre d’altres.\nArticle anteriorSupermatí – 19-03-2018\nArticle següentL’abans i el després: els efectes del temporal del març a la costa empordanesa


La burgesia, fre del feixisme – El Periscopi\nSi una cosa em sorprèn de l’anàlisi política actual és que sovint oblida els cicles de la història. El que podia haver passat a França i el que, en bona mesura, s’ha donat -amb algunes variables específiques- als Estats Units i al Regne Unit no és més que la repetició actualitzada del mateix fenomen que fa gairebé vuitanta anys conduí al món a la guerra total.\nRere una forta crisi econòmica, aquells moviments que ara englobam sota la imprecisa definició de ‘populistes’ –i que en el segle passat classificàvem com a feixistes o comunistes- creixen exponencialment, alimentats per capes de la societat malparades o simplement indignades amb la situació d’injustícia social inherent als diferents ritmes de superació de la recessió.\nEls moviments populistes, suposadament d’esquerra o dreta, són, essencialment, el mateix, i les seves receptes màgiques comporten en qualsevol cas elements comuns, com l’aparició de l’autoritarisme, la restricció de les llibertats econòmiques i individuals i l’enclaustrament dins les fronteres nacionals, amb tot el que això comporta.\nNo és, doncs, cap sorpresa que els populistes francesos d’esquerra, representats per l’ex-socialista Mélenchon, no hagin volgut donar suport al candidat socioliberal Macron en les eleccions presidencials. El seu teòric enfrontament al neofeixisme que encarna Marine Le Pen es fonamenta sols en què ambdós tracten d’ocupar el mateix espai social, tot i que suposadament des de posicions i receptes antagòniques, que en realitat no ho són tant.\nRecordem que l’agost de 1939, dies abans de l’inici de la II Guerra Mundial, el nazisme i el comunisme, Mólotov i Ribbentrop, Hitler i Stalin, tot i odiar-se profundament, i rere haver entrat en combat directe durant el conflicte civil espanyol, pactaren la distribució de l’Europa central en dos grans blocs i, de fet, ja de principi es repartiren Polònia, ocupant-la gairebé per meitats de manera ben cruenta, provocant sengles exterminis de la població autòctona i la supressió de qualsevol vestigi de la democràcia polonesa.\nSols l’atac de l’Alemanya nazi a la Unió Soviètica el juny de 1941 alterà aquell pacte de no agressió ignominiós, que trasbalsà les democràcies occidentals.\nSi encara avui, inexplicablement, el comunisme té en el món més bona premsa que el nazisme és exclusivament per haver format part del bàndol guanyador de la darrera guerra mundial, per res més. En una teòrica balança de règims criminals, els plats estarien ben equilibrats.\nI en aquell terrible escenari foren les democràcies burgeses occidentals, singularment el Regne Unit de Chamberlain i Churchill i la República Francesa de Lebrun i Reynaud les que declararen i es decidiren a enfrontar una duríssima guerra contra el feixisme.\nPer tant, res d’estrany té que, novament, mentre el populisme d’esquerres, hereu del comunisme totalitari, mira cap a una altra banda, sigui el centre socioliberal, l’europeisme burgès, el que hagi aturat els peus al creixement de la que podia haver estat la llavor de un nou feixisme en el vell continent.


Vagues i protestes a l'Índia contra l'entrada de dues dones en un temple hindú\nFins ara mai cap dona en edat de menstruar havia accedit a aquest espai sagrat de l'estat meridional de Kerala\nLa policia desallotja un home durant les protestes contra l'entrada de dues dones en edat de menstruar en un temple hindú de Kerala REUTERS\nBarcelonaUnes quantes localitats de l'estat de Kerala, al sud de l'Índia, s'han despertat aquest dijous en vaga per protestar contra l'entrada de dues dones considerades "impures" –és a dir, en edat de menstruar– al temple hindú de Sabarimala, on mai abans cap dona d'aquesta edat havia pogut accedir.\nDues dones fan història entrant en un temple a l’Índia\nL'entrada de les dues dones, dimecres a la matinada, va provocar que les protestes dels homes devots del temple no triguessin a produir-se. De fet, dimecres mateix a la tarda ja hi va haver manifestacions violentes que van causar la mort d'almenys una persona.\nA més, fins al moment els manifestants han destruït set vehicles policials i 79 autobusos, i han atacat 39 membres de les forces de seguretat i dels mitjans de comunicació –majoritàriament dones–, tal com va explicar en roda de premsa el cap del govern de Kerala, Pinarayi Vijayan. Es calcula que hi ha hagut unes 2.000 detencions.\nEl mateix Vijayan ha assegurat que "hi ha molta violència a tot l'estat", i ha demanat que el govern federal revisi la decisió del Tribunal Suprem, segons la qual es deixava de prohibir l'entrada de dones en edat de menstruar a l'edifici.\nLes dues dones, menors de 50 anys, han sigut les primeres a aconseguir accedir al temple. No eren les primeres que ho intentaven després de la decisió del Tribunal Suprem, però les altres vegades les protagonistes no havien tingut sort: centenars de devots hindús i manifestants de grups d’extrema dreta s'organitzaven per bloquejar-los l'entrada.\nUn mur contra la desigualtat de gènere\nMentrestant, també a l'estat de Kerala desenes de milers de dones han sortit al carrer per protestar contra la desigualtat de gènere que es viu al país. Arran de la polèmica per l'entrada al temple de Sabarimala, les dones de la regió s'han organitzat per crear un mur humà d'uns 600 km de llarg en favor de la igualtat de gènere.\nDecenas de miles de mujeres del estado de #Kerala, en el sur de la #India, se reunieron y crearon un 'muro' humano de 620 km de largo por la #igualdad de género #KeralaWomenWall pic.twitter.com/bxntRBTqkI\n— Reuters Latam (@ReutersLatam) 3 de enero de 2019\nDesprés de la visita de les dones al temple, els seus responsables van dir que el recinte havia quedat “contaminat” i van tancar-lo durant una hora per dur a terme “rituals purificadors” abans de tornar-lo a obrir al públic.


 ZIP 12 un. (10)\n CAIXA - 10 un. en sobre (19)\nResultats 1-12 de 37 producte(s)\nCategories: Infusions \nAquest Pack aconseguirà fer-vos volar a alguns dels llocs en els que Carla ha viatjat. Iniciant el camí en els nostres aromàtics boscos amb la infusió Mediterranean Spirit Bio , per transportar-te fins a centre Amèrica amb la nostra infusió Mayan Soul Bio, que combina la intensa aroma de cacau al costat de notes cítriques de la Marialluïsa; i acabar recorrent els carrers plens de colors de la India amb els seus mercats d'espècies, gràcies a la infusió Indian Passion Bio.\nCompletem aquest Pack amb les aromes i sabors del nostre paisatge, Costa Brava Essence Bio et farà reviure sensacions de primera línia de mar i Pyrenees Essence Bio et convidarà a respirar i sentir l'aire net i pur dels nostres Pirineus.\nDormir bé és tan necessari com alimentar-se de forma saludable o fer exercici físic de forma habitual. Seria fantàstic si poguéssis crear un ritual de nit i així preparar el teu cos per al dia següent.\nHem pensant molt en el teu repòs i hem ideat aquest pack per aconseguir 3 objectius principals: descansar, relaxar-te i cuidar el sistema digestiu.\nTotes les infusions del pack estan compostes de plantes aromàtiques que es caracteritzen per ser altament digestives alhora que relaxants per ajudar-te a cuidar el teu sistema digestiu i descansar millor a més de deixar-te un excel·lent sabor a la boca.\nEl Patronat de Turisme Costa Brava Girona, ens ha proposat un repte: posar a dins d’una piràmide l’essència de la Costa Brava... I ho hem aconseguit!\nSent tot el gust, la passió pel mar, pel paisatge i pels gustos més genuïns.\nNOTES DE CATA: cítric, marí, aromes florals\nEl Patronat de Turisme Costa Brava Girona, ens ha proposat un repte: posar a dins d’una piràmide l’essència del Pirineu de Girona... I ho hem aconseguit!\nSent tot el gust dels boscos i prats del Pirineu de Girona.\nNOTES DE CATA: mentolat, eucaliptus, especiat, i lleugerament dolç.


El CB Artés i el CB Igualada diuen adeu a la temporada - Regió7 :: El Diari de la Catalunya Central\nEls dos equips es van enfrontar dissabte i ambdós conjunts tornaran a ser equips d'EBA la propera temporada\nredacció. manresa 19.04.2021 | 00:17\nEls dos equips seguiran sent d'EBA la propera temporada JORDI BIEL\nEls dos equips seguiran sent d'EBA la propera temporada\nEl dissabte passat es va disputar a Artés un partit molt interessant entre els bagencs i un CB Igualada que venia de perdre per la mínima davant el CB Valls, els líders del grup, en un matx que es va haver d'aplaçar. El partit va acabar amb un 68 a 77 per als visitants.\nPer part dels de Jordi Estany era un partit complicat amb moltes baixes i la certesa que, fos quin fos el resultat, res no canviaria en la classificació. Els artesencs han quedat cinquens en la que ha estat la seva primera temporada a l'elit i, després de començar amb un balanç de 3-0, els mal resultats els van apartar del capdavant de la classificació.\nJosep Garcia i Mireia Badia estrenen la temporada d'Enduro amb victòria.\nEl dissabte l'Artés no va poder comptar amb Lazar Mutic, que venia sent un dels més destacats, Roger Portella, i Jordi Clotet. Baixes sensibles que van limitar la rotació a només 8 efectius. En aquest context, Peñarroya i Treviño es van mostrar com els referents ofensius de l'equip, assumint molta responsabilitat en fase ofensiva. Dels 60 llançaments de l'Artés, 29 van sortir de les mans de Peñarroya i Treviño, pràcticament la meitat.\nTot i així, els locals van aguantar el ritme i el partit estava igualat, davant un CB Igualada que ha acabat en tercera posició després de completar una molt bona temporada. Els igualadins van tenir una baixa sensible, la del base manresà titular, Sergi Carrion, i això els va restar una mica d'agilitat en la presa de decisions. El seu rol el va agafar el també manresà Pau Camí, que va acabar amb quatre punts i tres assistències.\nTot i la igualtat en els primers tres períodes, en l'últim els visitants van fer pagar a l'Artés la seva superioritat sota el cèrcol i la seva rotació, més nombrosa i fresca, es va acabar imposant al CB Artés, que va notar l'excés de minuts en els seus titulars. Una de les claus va ser el domini de l'Igualada en el rebot ofensiu (16 a 8 a favor), que els va permetre llançar 14 vegades més que l'Artés. Així, tot i no estar especialment encertats, van acabar anotant més punts gràcies a dominar el cèrcol rival.\nUna de les notícies positives per als bagencs és el rendiment dels seus jugadors més joves vinculats al Baxi Manresa, especialment el partit de Pau Treviño, que va acabar amb 28 de valoració. No només va anotar 20 punts, sinó que va ser el màxim rebotejador del seu equip (9) i el jugador que més pilotes va recuperar (4). Un partit que mostra la clara línia ascendent del jugador del Baxi Manresa.


HOAC-GOAC Barcelona-St. Feliu: La Pastoral Obrera de tota l'Església reclama dignitat i esperança per al món del treball\nPer això, la Pastoral Obrera denúncia, sumant-se a les paraules del papa Francesc, "que aquesta economia mata" (EG) a causa del sotmetiment de la vida dels treballadors i les treballadores a la cobdícia d'uns pocs, anteposant el benefici a la dignitat sagrada de les persones. Com a conseqüència, empobreix i precaritza la vida de dones i homes, frustra projectes de vida personals i familiars; exclou, descarta i genera desesperança.\nLa Pastoral Obrera de tota l'Església manifesta que aquesta configuració del treball impedeix la realització d'una vida digna en negar-se la dignitat humana i amb això, es nega a Déu mateix. Al seu torn, expressa una profunda preocupació per l'agenda política que ha desplaçat del centre de totes les preocupacions el bé comú ia les persones més desprotegides i pobres. És urgent i necessari regenerar i dignificar política.\nAquesta Pastoral està compromesa a continuar donant respostes evangèliques des del projecte del Regne de Déu té per als homes i les dones en el món obrer i del treball. Per a això, està emplaçada a anunciar, al costat dels nostres bisbes, la proposta d'alliberament de Jesucrist per a les perifèries del món obrer des de la conversió pastoral a la qual ens diu el papa Francesc, per seguir sent Església encarnada. Això passa per realitzar des de la nostra pròpia vida personal i vida eclesial que han de ser testimoni d'aquesta opció, acompanyant especialment als treballadors i treballadores més desfavorits. Reclamem així, un treball decent, que és la major aspiració i que fa possible la vida digna personal i familiar.\nAixí mateix, la Pastoral Obrera mostra la seva voluntat de generar espais de trobada que retorni el protagonisme vital a les persones empobrides i que possibilitin una altra economia, una altra feina possible, en clau d'humanització. Estem convocats a ser Església, casa de tots. A més volem convidar a tota l'Església a posar en marxa accions concretes d'economia de comunió, i animar aquelles que ja existeixen, que mostren altres relacions socials i econòmiques basades en la lògica del do i la gratuïtat, d'acord amb la qual Déu, Pare de Misericòrdia , somia per tots els seus fills i filles.\nFinalment, en el 20é aniversari del document de la Pastoral Obrera de Tota l'Església renovem portar aquest missatge d'esperança a les diòcesis i moviments, així com oferir-lo com proposta a les nostres comunitats, a treballadors i empresaris, a creients i no creients, a homes i dones de bona voluntat, a tots aquells disposats a seguir obrint camins d'esperança per a recuperar-la dignitat en el món del treball.


Descobrir la riquesa que s’amaga on trenquen les onades\nL’ARA ofereix una miniguia dedicada a les algues i els animals més destacats del litoral català\n4 min. Barcelona 07/07/2018 19:50\n651x366 Descobrir la riquesa que s’amaga on trenquen les onades Descobrir la riquesa que s’amaga on trenquen les onades\nL’estiu ja ha començat i també la temporada de platja, de passejar per la sorra i caminar per les roques. Per a tots els amants del mar i la riquesa animal que viu a prop del litoral l’ARA oferirà dissabte i diumenge que ve una miniguia amb 125 animals i algues del litoral de Catalunya. I és que el nostre és un país petit però amb una gran diversitat d’ambients litorals: grans platges del Maresme i del delta de l’Ebre, amb les seves badies arrecerades del Fangar i els Alfacs; fons de roca i de sorra superficials a tot arreu; penya-segats agrestos i cales acollidores de la Costa Brava; llacunes i maresmes a l’Empordà i als deltes del Llobregat i de l’Ebre, i algues escampades aquí i allà, més abundants a les costes tarragonines i del sud de Barcelona.\nAquesta varietat d’hàbitats permet l’existència d’un elevat nombre d’espècies marines que l’artista i naturalista Toni Llobet i l’investigador científic Enric Ballesteros han recollit en aquesta guia. A dins hi trobareu les espècies que podem veure més fàcilment passejant per les platges, als roquissars litorals o capbussant-nos a les aigües del Mediterrani. Però no hi són totes. La guia recull una mostra de les més comunes, agrupades en làmines a una mateixa escala per facilitar-ne la comparació i la identificació. Una eina útil per posar nom a les troballes de l’estiu però que és útil tot l’any. Toni Llobet explica que fan servir el terme litoral per referir-se a la línia de la costa i allà on trenquen les onades i dos o tres metres inferiors: “Aquesta guia recull els animals i algues que podem trobar en aquest espai”. A més detalla que “s’ha de tenir en compte que el Mediterrani és un mar sense marees i, per tant, aquesta franja és més estreta que en altres mars i es pot visitar fàcilment amb ulleres i tubs”.\nLes més representatives\nLlobet apunta que la guia “recull les espècies més representatives, fàcils de reconèixer i de trobar, i els peixos que veiem en aigües molt poc fondes són els grans protagonistes”, però no són els únics que hi apareixen. Explica que el llibret també inclou les algues “perquè són un grup molt divers i a priori no crida gaire l’atenció però un cop les veus de prop desperten molt interès perquè tenen formes curioses i originals”. A més, la guia també recull alguns ocells marins. Tots els animals i algues que hi apareixen van acompanyats del seu nom en català, castellà i anglès i el nom científic, a part d’una petita explicació sobre les principals característiques de cadascun.\nAquesta guia és per a Llobet “un tastet” i “una porta d’entrada a la riquesa del mar”. Per a aquest apassionat naturalista i autor de les il·lustracions de la miniguia, “el mediterrani és fascinant perquè és un mar que, tot i ser petit, és molt divers i molt ric, per això hem posat al llibret les espècies més destacades, perquè és impossible posar-hi tot el que hi trobem”, destaca.\nPer a Llobet, a més, és important destacar que la guia, tot i que és un complement estrella per a l’estiu i les vacances, que és quan passem més temps a la vora de la mar, també és una eina molt útil la resta de l’any. “A la tardor i a l’hivern, amb les llevantades, es pot anar a la platja a descobrir tots els tresors que s’hi troben, i a la primavera, només amb els peus en remull també podem descobrir gran part de la diversitat litoral”, diu. Com que la guia està plastificada es converteix en un complement ideal per portar amb nens, ja que és resistent als esquitxos i a la sorra.\nEls autors de la guia volen recordar que es tracta d’una publicació per al gran públic i que l’actitud cap al mar i la fauna que hi viu ha de ser sempre de respecte i prudència. Amb aquesta actitud i amb la voluntat d’aprendre, la miniguia es pot convertir en un gran acompanyant en la descoberta de la riquesa única del mar Mediterrani durant tot l’any. A més, a partir de demà i fins dissabte a la secció d’Estils publicarem cada dia un article relacionat amb la fauna litoral del país, des de les algues fins a la situació de les illes Medes passant per la gastronomia del mar o una llista dels millors llocs de Catalunya per gaudir de la diversitat marina.


Indígenes, quan la terra camina - Una activista indígena peruana és escollida com a assessora a l'ONU\nUna activista indígena peruana és escollida com a assessora a l'ONU\ndimarts, 22 de maig de 2012 10:56\nTags: Gènere i ètnia | indígenes | ONU\nTarcila Rivera Zea, activista quítxua i presidenta de CHIRAPAQ, Centre de Cultures Indígenes del Perú, va ser elegida com a membre del Grup Assessor Internacional sobre la Societat Civil d'ONU Dones. L'anunci va ser realitzat per Michele Bachelet, directora executiva d'aquesta agència.\nL'ex presidenta de Xile, qui va realitzar el nomenament, ha remarcat que el grup consultiu ajudaria a facilitar el diàleg i consolidar el treball conjunt entre ONU Dones i la societat civil en tots els nivells.\n"Ells jugaran un important rol d'assessoria i proveiran d'una perspectiva estratègica sobre la incidència en temes de gènere, igualtat i apoderament de la dona com temàtiques prioritàries per a les Nacions Unides", ha assenyalat.\nTarcila Rivera Zea és una de les més reconegudes activistes indígenes al Perú i el món. Entre els seus assoliments destaquen la fundació del Enllaç Continental de Dones Indígenes de les Amèriques ECMIA i el Fòrum Internacional de Dones Indígenes FIMI, xarxes que impulsen el lideratge i la participació política de milions de dones indígenes al voltant del globus.\nEl 2011 va rebre el Premi Visionari atorgat per la Fundació Ford pel seu lideratge, visió extraordinària i valerós treball pels drets de les dones indígenes.\nRivera és fundadora i presidenta de Chirapaq Centre de Cultures Indígenes del Perú, associació que des de fa 25 anys promou l'afirmació de la identitat i el reconeixement dels drets dels pobles indígenes, amb vista a la construcció d'una societat més justa, democràtica i intercultural.\nDes dels anys noranta CHIRAPAQ ha impulsat la formació de lideresses indígenes, moltes de les quals han ocupat càrrecs públics en les seves comunitats, organitzacions i governs regionals, i participen avui activament dins del moviment indígena nacional i internacional.\nA més de Rivera, el grup el formen lideresses destacades reclamades a la defensa dels drets de les dones i per experts en temes de gènere. Entre ells l'ex vicepresidenta d'Espanya, Teresa Fernández de la Vega Sanz; la presidenta de la Comunitat Internacional de persones que viuen amb VIH SIDA a Argentina, Patricia Pérez, i el director executiu de l'associació ambientalista Greenpeace, Kumi Naidoo, entre d'altres.\nEls membres han estat designats per un període de dos anys i la seva primera reunió es realitzarà durant el 67° Període de Sessions de l'Assemblea General de Nacions Unides a realitzar-se al setembre de 2012 a Nova York.\nONU Dones és l'entitat de les Nacions Unides per a la Igualtat de Gènere i l'Empoderament de la Dona. Entre les seves funcions està que es rendeixi comptes dels compromisos en matèria d'igualtat de gènere, incloent el monitoratge continu dels progressos dins del sistema de l'ONU.\nPublicat per Gènere amb Classe


“Ningú s’ha d’avergonyir de la llengua que parla”. Entrevista a Ma. Carme Junyent | L'Alzinar, Societat Recreativa i Cultural\n← L’Alzinar mostra la seva força durant el cap de setmana\nLa #FMMasquefa12 ja és aquí! L’Alzinar som fans! →\n“Ningú s’ha d’avergonyir de la llengua que parla”. Entrevista a Ma. Carme Junyent\nPosted on Juliol 3, 2012\tby lalzinar\nM. Carme Junyent és professora de Lingüística General a la Universitat de Barcelona i presidenta del Grup d’Estudi de Llengües Amenaçades (GELA). Fa anys, aquest grup va començar el projecte d’inventariar les llengües que es parlen a Catalunya. En van registrar unes 240. El projecte es va acabar, però l’inventari continua obert. La continuació d’aquell estudi és el projecte de recerca El rol de les llengües de la immigració a l’escola, ja que el pati del col·le és un bon punt de trobada de la diversitat lingüística que ha portat la immigració. El divendres 1 de juny va presentar el projecte a Masquefa.\nEn què ha consistit el treball de recerca?\nCom que volíem saber què s’ha de fer amb les llengües a l’escola vam pensar que el millor era preguntar a la gent implicada. Així que vam entrevistar tots els directors de primària i tots els professors de secundària de l’Anoia, a més de membres de les associacions de mares i pares d’alumnes (AMPA) de tots els pobles i els regidors de Cultura i Educació de tots els ajuntaments que tenen escola. A tots se’ls va repartir un qüestionari per conèixer quines llengües es parlen a la seva escola i com creuen que s’ha de tractar. En total, més de mil qüestionaris contestats. A més d’un centenar d’entrevistes enregistrades. Això són un munt d’hores. Recopilar aquesta informació ha suposat un any i mig voltant per tota la comarca, amb una mitjana de tres visites a cada poble.\nPer què vau triar la comarca de l’Anoia?\nPerquè la vam considerar representativa. A l’Anoia hi ha una mica de tot, realitats diverses, Masquefa no té gaire a veure amb Tous, ni la Llacuna amb Vilanova del Camí. Hi ha tot de situacions diferents. Ara estem preparant una segona part de l’estudi a la Selva, que també és una comarca diversa: Lloret, Santa Coloma de Farners, Amer… I allà fa més temps que tenen immigració a l’escola. Així podrem comparar els resultats amb l’Anoia.\nQuins resultats heu tret de les enquestes?\nEncara estem analitzant molta informació, però ja podem fer uns primeres consideracions. Podem avançar tres idees: els pares i els professors tenen visions diverses; els regidors tenen una idea prou clara de les llengües que hi ha al seu poble, i això vol dir que hi ha un interès, i les respostes dels professors no t’orienten gens cap a una banda o una altra, no coincideixen, n’hi ha que diuen que no cal fer res i n’hi ha que pensen que han de ser presents a tot arreu, i no tenim una explicació d’aquesta diversitat.\nPotser els professors no ho tenen clar perquè és un fenomen bastant jove.\nPotser sí. Per això l’objectiu de l’estudi és elaborar unes recomanacions per a les escoles.\nEls professors saben quins llengües es parlen a la seva escola?\nNo gaire. M’he trobat un professor de secundària que deia que al seu institut els nens parlen marroquí… No sabia que no existeix cap llengua que es digui marroquí. Al Marroc s’hi parla àrab i amazic. O n’hi ha que et contesten “llengües africanes”, però no sé ni quantes ni quines. I això que, tot i que no ho tenim comptat, a l’Anoia es deuen parlar entre 70 i 80 llengües.\nHi ha gaires prejudicis sobre les llengües?\nEs relaciona immigració amb conflicte, de tota mena. Jo crec que no va unit. Tot depèn de la percepció que es tingui de la conflictivitat. Hi ha instituts que estan per sota de la mitjana catalana en immigració i en canvi parles amb els professors i et diuen que estan igual o per sobre. L’únic institut de la comarca que està per sobre és Calaf. Els instituts de Piera, Vilanova del Camí i Montbui estan per sota de la mitjana i en canvi, quans els ho preguntes, et diuen que estan igual o per sobre. Hi ha molt de mite en això dels percentatges d’immigració. És un tòpic. En canvi, amb els regidors no és així, tenen una visió més exacta.\nTambé hi ha el tòpic de l’anglès. Hi ha una unanimitat radical que tothom ha d’aprendre anglès. Això no es discuteix, I a molta gent l’anglès no els servirà per res i en canvi altres llengües sí que els podrien servir. Com que tothom vol aprendre anglès, hem deixat de banda altres llengües que ens podrien ser útils.\nQuin és el grau d’implicació de les escoles en les llengües del seus alumnes?\nHi ha diferents graus. Hi ha algunes escoles en què els alumnes immigrants reben classes de la seva llengua materna. Això es fa a través del Departament d’Ensenyament de la Generalitat. I s’aprofita per fer classes de català als pares. Són pocs casos. A gairebé tots les escoles i els instituts, les llengües només hi tenen una presència simbòlica. Per exemple, tenen cartolines al passadís en què es diu bon dia en sis o set llengües. Això és bastant general. S’hauria de passar d’aquí a la possibilitat d’incorporar-les a l’ensenyament, en totes les assignatures. Per exemple, a la classe de música, cantar cançons en llengües estrangeres; a la classe de medi, explicar d’on vénen els topònims, com el de Masquefa, que ve de l’àrab i vol dir terra fèrtil… Aquesta idea entre els professors ha tingut bastant de rebuig, segons els qüestionaris que els vam passar. Sobre això d’introduir la diversitat lingüística a l’escola, ara estic a punt de treure un llibre que es dirà El rol de les llengües a l’escola, en què es podran trobar tota mena d’activitats per treballar les llengües a classe. També hi ha un diccionari de manlleus, ordenat de tres maneres diferents: per ordre alfabètic, per llengües i per temes, per treballar l’origen de les paraules i saber d’on vénen.\nQuina seria la finalitat d’incorporar les llengües de la immigració a la classe?\nBàsicament, s’han d’aconseguir tres objectius: que ningú se senti marginat per parlar una llengua, que ningú s’avergonyeixi de la llengua que parla i que tots els nens s’acostumin a la idea que al món es parlen moltes llengües i que totes són igual de bones i importants.\nAquesta entrada s'ha publicat en L'Alzinar, llengües i etiquetada amb Cultura, L'Alzinar, llengües, Masquefa. Afegiu a les adreces d'interès l'enllaç permanent.


MAXIMUM CLATELLOT: de març 2012\nPublicat per MAXIMUMCLATELLOT a 11:51 5 comentaris: Enllaços a aquest missatge\nUn tebeito de quan es va acabar un grup musical que prefereixo ni mencionar.\nVa sortir al fanzine de l'il·legal sugar fest de Vic\ni a l'ANTIPATIA 'zine\nSi no l'enteneu, en aquesta revista el podeu llegir en basc.\nMandelstam, Cukovsky, Livshiz i el petit de Cal Annenkov\nel 1914 a Moscou.\nEndavant amb les retallades.....de prepucis!!!\nLink per descàrrega directa: http://www.ivoox.com/maximum-clatellot-7-03-2012_md_1090364_1.mp3\nAmigues i amigues;\nHem fet un canvi d'actitut.\nHem entés que el nostre rotllo anti-posse no deixava de ser un rollo posse.\nDe manera que ens hem tornat uns putos poses per ser els anti-posses que créiem que voliem ser.\nAnem a la uni,\nanem a la mani,\npassem per la filmo,\npassem per el sindi.\nS'ens fa el cul frenadol de tant moderns que som.\nEns n'enfotem dels de províncies perquè creiem que és la cosa acceptada del moment.\nHem anat a una competició d'enterats i hem quedat entre els 247 primers.\nEns clapem als pafetos i a les discoteques.\nTenim insuficiència renal crònica momentania.\nLlegim llibres eurocentripètics de col·laboradors de l'Ara.\nJa no som aquells d'abans\nens hem tornat uns farsants.\nAltres coses d'altres temporades:\nPublicat per MAXIMUMCLATELLOT a 6:27 Cap comentari: Enllaços a aquest missatge